LUNCH TIME 黎到呢間小時光, 主打食台式野。LUNCH都幾多人排隊, 入面裝修係舊式課室造型, 好懷舊, 但由於太多人, 所以冇影到相行到入去要排隊自己買餐, 店舖一共有兩層。叫左個"台式魯肉便當" $55魯肉飯幾有台灣風味, 不過豆腐就硬左d, 雞翼夠入味同夠淋, 整體都ok不過最失望係杯奶茶, 一心諗住台灣主打咁多台式飲品, 應該唔會差得去邊點知杯奶茶飲落冇味, 或者可能係飲慣港式奶茶既味道啦...其實間野不過不失, 為左黎懷舊下以前返學既小時光, 都可以一試既